《未归》
宋代·郭印

宇县干戈满，何人不念归。
死生虽有命，进退合知几。
岩壑空摇颊，尘埃少拂衣。
吾今同一辙，惭负故山薇。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。